CELEX: 62021TN0232
Language: fi
Date: 2021-05-03 00:00:00
Title: Asia T-232/21: Kanne 3.5.2021 – Saure v. komissio

21.6.2021   
            
            
               FI
            
            
               Euroopan unionin virallinen lehti
            
            
               C 242/52
            
         
      Kanne 3.5.2021 – Saure v. komissio
      (Asia T-232/21)
      (2021/C 242/73)
      Oikeudenkäyntikieli: saksa
      
         Asianosaiset
      
      
         Kantaja: Hans-Wilhelm Saure (Berliini, Saksa) (edustaja: asianajaja C. Partsch)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan komission päätöksen hylätä kantajan pyyntö saada tutustua komission asiakirjoihin (asianumero Gestdem 2021/0550) valmistamalla jäljennökset komission kaikesta tietojenvaihdosta, jota tämä on käynyt AstraZeneca plc:n ja tämän tytäryritysten kanssa sekä Saksan liittokanslerinviraston tai liittovaltion terveysministeriön kanssa Astra Zeneca plc:tä ja tämän tytäryhtiöitä koskien, kulloinkin 1.4.2020 alkaen ja erityisesti AstraZeneca plc:n tarjoamien Covid-19 -rokotteiden määrän ja niiden toimitusaikojen osalta
               
            
                  —
               
               
                  velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste: Kantajalla on oikeus tutustua riidanalaisiin Euroopan komission asiakirjoihin asetuksen (EY) N:o 1049/2001 (1) 2 artiklan 1 kohdan nojalla. Komission tekemä pyynnön hylkääminen rikkoo tätä säännöstä.
               
            
                  2)
               
               
                  Toinen kanneperuste: Kantajan oikeudelle tutustua asiakirjoihin ei ole asetuksen (EY) N:o 1049/2001 mukaisia poissulkemisperusteita. Komissio ei ole esittänyt poissulkemisperusteita, eikä tällaisia ole havaittavissa.
               
            
         (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL 2001, L 145, s. 43).